
[bookmark: _Toc232766920]Formål
I forlængelse af 10-årsplanen for psykiatri har Folketinget vedtaget, at behandlingsansvaret for 18-24-årige med angst og depression pr. 1. oktober 2026 overgår til regionerne fra de praktiserende psykologer med ydernummer. Borgeren henvises til regionen fra egen læge. Samtidig indføres en patientrettighed i forhold til hurtig behandling, således at der skal tilbydes behandlingsstart på det fagligt vurderede behandlingsniveau inden for 30 dage fra henvisningsdatoen. Hvis dette ikke kan tilbydes, får borgeren ret til at benytte et privat alternativ. Hvis den private psykolog ikke kan påbegynde behandlingsforløbet hurtigere end regionen, kommer borgeren på venteliste til regionens tilbud. Det samme gør de borgere, der fravælger det private tilbud.
Nærværende kontrakt omfatter individuel behandling hos en privatpraktiserende psykolog for 18-24-årige med let til moderat angst og/eller depression. Hvis en borger visiteres til behandlingsforløb hos private psykologer, kan det ske af to grunde: 
1. Hvis borgeren visiteres til et forløb med fysisk fremmøde, og den regionale behandlingsenhed ikke udbyder dette i tilstrækkelig geografisk nærhed til borgeren, men hvor en privat leverandør ligger inden for passende geografisk afstand. 
2. Hvis borgeren visiteres til et forløb i den regionale behandlingsenhed, men denne ikke kan tilbyde et forløb inden for de 30 dage, og en privat leverandør i passende geografisk afstand til borgeren kan tilbyde et forløb hurtigere end den regionale behandlingsenhed. 
 
Kontrakten indgås på baggrund af Lov om ændring af sundhedsloven (Ret til hurtig behandling af let til moderat depression og angst for personer mellem 18 og 24 år), som blev vedtaget i Folketinget 19.12.2025. Formålet med kontrakten er at sikre målgruppen behandling inden for passende geografisk afstand fra bopælen samt inden for de til enhver tid gældende frister i sundhedsloven. Behandlingstilbuddet er defineret som en ydelse under sundhedslovens afsnit V om praksissektorens ydelser. Dermed er der tale om en ny type tilbud, hvor regionen har ansvaret for at levere en praksisydelse, udenfor praksissektorens overenskomst. Tilbuddet er dermed en form for mellemtilbud mellem praksis og hospital. 
Nærværende kravspecifikation beskriver dels det overordnede behandlingsforløb, som den private leverandør skal arbejde ind i, herunder forventet omfang af og rammerne for den udbudte opgave, dels beskrives de mindstekrav, der er gældende, og som leverandøren skal opfylde, for at kunne byde ind på opgaven og leve op til kontrakten. 

[bookmark: _Toc232766921]Målgruppe
Målgruppen for behandlingstilbuddet er personer, som på henvisningstidspunktet er i alderen 18 år til og med 24 år, og som af egen læge er diagnosticeret med let til moderat depression og/eller let til moderat angst. Ved henvisning skal borgeren være lægefagligt diagnostisk udredt i henhold til gældende kliniske retningslinjer. Der skal være foretaget en psykometrisk test og borgernes funktionsevne skal være nedsat i lettere til moderat grad. Herudover skal borgeren i følge en lægefaglig vurdering kunne profitere af behandling hos psykolog, og det skal vurderes, at behandling i almen praksis ikke vil kunne stå alene.
Ved let til moderat angst skal den praktiserende læge have diagnosticeret personen med en af nedenstående diagnoser (i henhold til ICD 10-klassifikationen): 
F40. 0 Agorafobi – fobisk angst for at færdes alene (med og uden panikangst)
F40. 1 Socialfobi – fobisk angst i sociale situationer
F41. 0 Panikangst (moderat og svær)
F41. 1 Generaliseret angst
F41. 2 Lettere angst-depressionstilstand
F41. 3 Anden blandet angsttilstand
F41. 8 Andre angsttilstande
F41. 9 Angsttilstand, uspecificeret
F42. Obsessiv-kompulsiv tilstand

[bookmark: _Toc232766922]Forløb
Borgere henvises til det regionale behandlingstilbud via almen praksis. Den regionale behandlingsenhed er ansvarlig for visitationen, som blandt andet inkluderer en online vurderingssamtale, der danner grundlag for at beslutte, hvilket behandlingsniveau og -format, som bedst matcher den enkelte borgers behandlingsbehov, præferencer, livssituation og sundhedskompetencer.

Borgerne kan blive visiteret til behandling på et af tre niveauer: 1) digitalt forløb med skriftlig guidning, 2) gruppeforløb og 3) individuelt forløb. Herudover tilbydes digital psykoedukation forud for behandlingsopstart til alle visiterede borgere. 
Det digitale forløb består af et 12 ugers guidet selvhjælpsforløb med online videoer og øvelser samt ugentlig skriftlig understøttelse fra en psykolog. De individuelle forløb vil være almindelig terapi med konfrontationstid med en behandler. Individuel behandling kan enten foregå som onlineforløb over video eller som forløb med fysisk fremmøde. 
Indenfor 8 hverdage efter henvisning, modtager borgeren brev med oplysning om dato og sted for opstart af det behandlingsforløb, som vedkommende er visiteret til, samt oplysning om ventetid på behandlingen og borgerens rettigheder. 
Behandlingen kan enten foregå i en regional behandlingsenhed eller hos privat psykolog. I opstartsfasen forventes det, at det primært er de private psykologer som tilbyder individuelle behandlingsforløb med fysisk fremmøde, og den regionale behandlingsenhed som tilbyder individuelle forløb online. 
Første behandlingsgang skal ligge indenfor 30 dage efter modtaget henvisning. Hvis dette ikke kan imødekommes i regionalt regi, kan borgeren henvises til en privat leverandør, som regionen har aftale med. Såfremt den private leverandør heller ikke kan tilbyde hurtigere opstart, eller borgeren fravælger dette tilbud, placeres borgeren på venteliste til det regionale tilbud. Regionen er ansvarlig for booking af behandlingsopstart uanset leverandør.
Behandlingsforløbet er tidsafgrænset og kan ikke forlænges. Ved behov for yderligere behandling kræves en ny henvisning fra egen læge.
Forløbet sigter mod behandling af forskellige velkendte vedligeholdende psykologiske elementer ved angst og depression, og baseres på evidensbaserede behandlingsmetoder rettet mod disse. For al behandling i behandlingstilbuddet skal anvendes samme evidensbaseret psykoterapeutiske behandlingsmetode af let til moderat depression og angst i form af kognitiv adfærdsterapi. Der er omfattende evidensgrundlag for kognitiv adfærdsterapi til både angst og depression, og metoden anbefales i gældende kliniske retningslinjer (Sundhedsstyrelsen 2019 og 2021).
Hvis der i det konkrete tilfælde er faglige bevæggrunde for at anvende en anden evidensbaseret psykoterapeutisk metode, kan denne anvendes i stedet, når blot den terapeutiske metode anbefales i gældende kliniske retningslinjer til den specifikke tilstand (Sundhedsstyrelsen, 2019, 2021).
Forløbet kvalitetssikres løbende gennem systematisk dataindsamling, der muliggør viden om målgruppe, behandlingsindhold og effekt. Regionen er ansvarlig for dette, men den private leverandør forpligtes til at indlevere oplysninger på egne forløb.
Såfremt borgeren visiteres til en privat leverandør, tilrettelægges forløbet således:
1. Regionen modtager henvisning fra egen læge.
2. Regionen gennemfører vurderingssamtale med borgeren.
3. Regionen vurderer, at borgeren skal henvises til en privat leverandør, jf. grundende oplistet i afsnit 1.
4. Borgeren henvises til privat leverandør jf. grundene i afsnit 1.
5. Regionen udvælger leverandør ud fra geografisk nærhed og først ledige tid, ud fra de tider, som leverandørerne har meldt ind til Regionen. 
6. Borgeren modtager information om behandlingsforløb inkl. dato og sted for opstart af behandlingen inden for 8 dage fra Regionen har modtaget henvisning.
7. Leverandøren modtager en henvisning fra Regionen i form af en MedCom korrespondancemeddelelse med oplysning om egen læges henvisning, resumé af visitationssamtale samt evt. andet relevant.
8. Borgeren modtager tilbud om digital psykoedukation fra Regionen.
9. Behandlingsforløbet påbegyndes inden for 30 dage.
10. Leverandøren gennemfører og dokumenterer op til otte konsultationer inden for 9 måneder. Leverandøren er selv ansvarlig for at booke konsultationer efter første konsultation. Hvis borgeren udebliver fra en konsultation uden afbud mister borgeren denne konsultation i forløbet og behandlingsforløbet reduceres. Hvis borgeren melder afbud indenfor 24 timer inden konsultation to gange i træk, skal leverandøren vurdere, om behandlingstilbuddet er det rette for borgeren. Hvis borgeren udebliver to på hinanden følgende gange afsluttes borgeren. 
11. Leverandøren kan afslutte borgeren, når borgeren er færdigbehandlet eller når de 8 konsultationer er leveret. Hvis leverandøren vurderer, at borgeren har behov for yderligere behandling nu og her, kontakter leverandøren Regionen via en korrespondancemeddelelse med henblik på revurdering.
12. Når borgeren afsluttes, fremsendes en epikrise til egen læge. Oplysning om borgeres egen læge fremgår af den oprindelige henvisning/korrespondance fra regionen. Leverandøren skal også sende en afsluttende korrespondance med de relevante oplysninger om behandling, behandlingsopstartsdato, samt oplysning eventuel online behandling til Regionen 
13. Regionen følger op på forløbet, herunder kvalitet og effekt, blandt andet på baggrund af oplysninger indleveret af den private leverandør.

[bookmark: _Toc232766923]Ydelsen
Kontrakten omfatter individuel psykolog behandling til 18-24-årige borgere med let til moderat depression og/eller angst henvist fra Regionen.
Ydelserne er;
Konsultation - Kognitiv adfærdsterapi med fysisk fremmøde
Konsultation - Kognitiv adfærdsterapi online via video efter tredje konsultation (frivilligt om hvorvidt leverandøren vil tilbyde denne ydelse)
[bookmark: _Toc232766924]Behandlingsomfang
Et behandlingsforløb består for individuelle forløb af op til 8 konsultationer af 45 minutters varighed plus 15 minutter til journalisering. Det er forventningen, at det gennemsnitligt antal gennemførte behandlingsgange vil ligge på 6 konsultationer pr. forløb på tværs af alle forløb. Et forløb skal gennemføres inden for 9 måneder.
[bookmark: _Toc232766925][bookmark: _Ref228953532]Leveranceomfang 
Regionen skal sikre, at der er en passende geografisk dækning, og i nærværende kontrakt er dette defineret ved, at borgeren skal kunne modtage tilbud om individuelt behandlingsforløb i egen bopælskommune, med mindre specifikke og individuelle hensyn taler for at borgeren skal modtage tilbud om behandling i en anden kommune end bopælskommunen (Københavns Kommune er underopdelt). Derfor skal der være tilbud om individuel psykologbehandling med fysisk fremmøde i hver kommune i Regionens geografi. 
På denne baggrund ønsker Regionen at indgå kontrakt med en række leverandører om levering af konsultationer til målgruppen fra leverandørens egen klinik som individuelle behandlingsforløb. 
Indtil 1.10.2026 varetages denne opgave af praktiserende psykologer med ydernummer efter aftale med Regionen. Opgaven havde i 2025 et omfang på ca. 5.400 borgere, 1.618 i Region Sjælland og 3.781 i Region Hovedstaden. Det forventes, at omfanget stiger, når behandlingsretten indføres. En stor del af konsultationerne forventes varetaget af regionens medarbejdere, og det estimeres, at der er behov for gennemførelse af anslået 3.500 forløb hos private leverandører i 2027. Estimatet er behæftet med stor usikkerhed. Forbruget forventes at være størst i år 1 af kontrakten, da der forventes at være ventelisteafvikling i dette år.
Der er ikke begrænsning på, hvor mange delaftaler, den enkelte leverandør kan byde ind på, så længe kravspecifikationerne er overholdt ved hver enkelt delaftale, herunder at leverandøren skal have en fysisk lokation til gennemførelse af psykologsessioner i det geografiske område, som den enkelte delaftale vedrører.

[bookmark: _Toc232766926]Kravspecifikationer
Nedenstående krav skal være opfyldt af leverandøren på ethvert tidspunkt i kontaktens løbetid.
	
	Krav

	Generelle bestemmelser

	1
	[bookmark: _Hlk227134561]Konsultationer skal afholdes af personer, som har gennemført og bestået kandidatuddannelse i psykologi (Cand. Psych) samt har opnået sundhedsfaglig autorisation og dermed tilladelse til at anvende betegnelsen psykolog. Den behandlende psykolog skal ligeledes have gennemført praksisuddannelse for psykologer (klinisk psykolog) efter autorisationsloven.
Den behandlende psykolog og dennes eventuelle personale, som borgeren møder, skal være dansktalende.

	2
	Borgeren skal tilbydes behandling jf. anbefalinger i de nationale kliniske retningslinjer, således at borgerne tilbydes evidensbaseret psykoterapeutisk behandling for den enkeltes tilstand.
Al behandling i behandlingstilbuddet skal være kognitiv adfærdsterapi, eller, hvis der i det konkrete tilfælde er faglige bevæggrunde for at anvende en anden evidensbaseret psykoterapeutisk metode, kan denne anvendes i stedet, når blot den terapeutiske metode anbefales i gældende kliniske retningslinjer til den specifikke tilstand (Sundhedsstyrelsen, 2019, 2021). Dette for at sikre samme evidensbaseret psykoterapeutiske behandlingsmetode på tværs af behandlingstilbuddet

	3
	Leverandøren skal sikre, at de af kontrakten omfattede ydelser, udføres i overensstemmelse med god faglig skik, og at der udvises den fornødne omhu og samvittighedsfuldhed. 

	4
	Leverandøren skal til enhver tid have den nødvendige autorisation i henhold til lovgivningen (Bekendtgørelse af lov om autorisation af sundhedspersoner og om sundhedsfaglig virksomhed).
Såfremt leverandøren i kontraktperioden fratages autorisationen, modtager afgørelse om indskrænket virke fra Styrelsen for Patientsikkerhed eller får dom for et strafbart forhold, skal dette straks meddeles Regionens behandlingsenhed, hvilket straks medfører ophør af kontrakten.

	5
	Leverandøren er forpligtet til at sikre, at de til enhver tid gældende regler for privat virksomhedsudøvelse, psykologfaglig behandling og sundhedsfaglig virksomhed i øvrigt samt regler om håndtering af helbredsoplysninger og øvrige personhenførbare oplysninger i denne sammenhæng opfyldes og overholdes ved levering af ydelser omfattet af kontrakten.

	6
	Ved videregivelse af oplysninger i forbindelse med eller efter endt behandling hos leverandøren, er leverandøren forpligtet til at sikre, at de til enhver tid gældende regler om håndtering af helbredsoplysninger og øvrige personhenførbare oplysninger overholdes, herunder regler om indhentelse af samtykke fra borgeren.  

	7
	Leverandøren skal løbende indberette utilsigtede hændelser til Dansk Patientsikkerhedsdatabase (DPSD), og der skal foreligge en skriftlig procedure for, hvordan der følges op på indberettede utilsigtede hændelser. 
Proceduren skal udleveres til Regionen på Regionens anmodning.

	Kapacitet og leveringstid

	8
	Alle Leverandører forpligter sig til at udstille minimum 1 konsultationstid pr. måned i det system, som regionen anvender til opgørelse af ventetider og kapacitetsstyring. 
Leverandøren skal udstille det antal tider, som denne har meldt ind i forbindelse med afgivelse af tilbud. Disse tider skal være jævnt fordelt hen over årets måneder, så regionen til en hver tid kan leve op til forpligtelsen om at levere behandling inden for 30 dage fra modtagelse af henvisningen.  
Leverandøren forpligter sig til at udstille sine ledige tider, så de er synlige for regionen senest 6 uger før tiden er aktuel. Leverandøren kan lægge tider op for max et år ad gangen, disse kan ændres frem til 6 uger før.  
Såfremt en konsultationstid udstillet af Leverandøren til Regionen ikke er booket 7 dage inden den pågældende dato, kan Leverandøren trække tiden tilbage/slette den og benytte den til egne aktiviteter. Leverandøren kan ikke forvente at de udstillede tider vil blive benytte af regionen.  
Såvel Region som Leverandør har mulighed for at ombooke en tid af saglige hensyn – herunder borgerens behov.
Hvis borgeren har en booket tid og aflyser denne tid eller udebliver, så er behandlingsgarantien opfyldt og leverandør og borger kan finde en ny dato sammen.
Hvis leverandøren aflyser en booket tid, forpligter denne sig til at give borgeren en ny tid inden for behandlingsgarantien – det vil sige 30 dage fra Regionen har modtaget henvisningen fra egen læge. 
I bookingkorrespondancen fra Regionen står beskrevet, hvornår borgerens henvisning er modtaget fra egen læge i den regionale enhed. Det er således kun i de situationer, hvor tider bliver ændret på Leverandørens foranledning, at denne forpligter sig at levere behandling inden for 30 dage fra Regionen har modtaget henvisningen fra egen læge. Hvis Leverandøren ikke kan give en ny tid inden for garantien, skal denne sende en korrespondance til regionen, så borgeren kan oplyses om sine rettigheder i forhold til de 30 dages behandlingsret.
Hvis borger og Leverandør i øvrigt kan blive enige om et nyt tidspunkt på den bookede dag for behandling, skal regionen ikke have det at vide. Behandlingsgarantien går på dage og ikke tidspunkter på dagen.

	9
	Leverandøren kan efter skriftlig anmodning til Regionen og Regionens efterfølgende skriftlige samtykke blive fritaget for at stille tider til rådighed i forbindelse med fravær på grund af graviditet, barsel, adoption, børnepasning, længerevarende sygdom eller tvingende familiemæssige årsager. Regionen kan ikke nægte at give samtykke uden saglig grund.

	10
	Leverandøren skal indmelde ledige tider for behandlingsopstart til Regionen på den måde, som fastsættes af regionen. 

	11
	Psykologer, der har fravær på grund af graviditet, barsel, adoption, børnepasning, længerevarende sygdom eller tvingende familiemæssige årsager kan hos Regionen søge om godkendelse af en navngiven vikar, som midlertidigt opfylder leverandørens forpligtelser. 
Godkendelse forudsætter, at den navngivne vikar opfylder de krav, der stilles i henhold til kontrakten. Dokumentation herfor skal sendes til Regionen.  Vikaren skal afholde samtalerne med borgeren inden for den kommune, som delkontrakten dækker.

	
Elektroniske systemer og korrespondance

	12
	Leverandøren skal kunne modtage og sende relevante elektroniske beskeder, i henhold til de gældende MedCom-standarder. Det betyder, at Leverandørens it-system skal certificeres af MedCom, før udveksling kan begynde. Kunden accepterer ikke, at der kommunikeres per e-mail, fax eller lignende; således skal Psykologens it-system fx også kunne modtage korrespondancer og vedhæftede filer via den relevante MedCom Standard.
Psykologen skal kunne modtage og sende elektroniske REF10/XREF10-henvisninger, i henhold til de gældende MedCom-standarder.
Herunder skal Leverandøren kunne:
Modtage REF10/XREF10 (psykologhenvisninger)
Modtage videresendt/omvisiteret henvisning REF10/XREF10
Modtage/afsende korrespondancemeddelelser DIS91/XDIS91 med bilag (BIN01)
Afsende epikriser/udskrivningsbrev DIS10 til regionen og til egen læge
Modtage CTL01 Den gode negative VANS kvittering (NegativeVansReceipt)
Sende/modtage CTL02 Den gode negative kvittering (NegativeReceipt)
Sende/modtage CTL03Den gode positive kvittering (PositiveReceipt)


	13
	Leverandøren skal journalføre elektronisk efter hver konsultation i henhold til de enhver tid gældende krav til psykologers journalføring. 
Leverandørens IT-system skal understøtte integration til Sundhedsvæsenets Organisationsregister (SOR) samt løbende synkronisering og opdatering af relevante organisations-, adresse- og identifikationsdata, herunder SOR-ID,, lokationsnummer og tilknyttede MedCom-kommunikationsoplysninger.
Leverandøren skal være registreret i Sundhedsvæsenets Organisationsregister (SOR) og have et lokationsnummer. Leverandøren skal skriftligt fremsende disse oplysninger straks ved Regionens forespørgsel herom. 
Systemet skal sikre, at MedCom-kommunikation til enhver tid anvender opdaterede og gyldige modtageroplysninger i henhold til gældende nationale registre og MedCom-standarder.
Kommunikationen sendes via en VANS leverandør.

	14
	Leverandøren skal journalføre elektronisk efter hver konsultation i henhold til de enhver tid gældende krav til psykologers journalføring. 

	
	SEB-login og kapacitetsindrapportering
Leverandøren skal tilgå regionens kapacitet- og bookingsystem med sikkert login, Sundhedsvæsenets Elektroniske Brugerstyring (SEB-login), autentificeres med MitID Erhverv, som sikrer entydig identifikation af den specifikke leverandør.
Som en del af samarbejdet skal psykologen løbende indrapportere sin tilgængelige kapacitet i form af ledige tider i systemet. Disse tider stilles til rådighed for regionen, som herefter kan booke borgere direkte i psykologens indrapporterede ledige tider. Regionen sender en Medcom meddelelse direkte til leverandørens system.
Systemet understøtter:
· indrapportering og opdatering af ledig kapacitet
· modtagelse og håndtering af bookinger foretaget af Regionen


	15
	Såfremt Leverandøren gør brug af videokonsultation jf. muligheden i krav 16 og 26, skal disse leve op til gældende GDPR-regler. Leverandørens løsning skal understøtte integration til den nationale videotjeneste VDX eller anden tilsvarende sikker og nationalt godkendt videoløsning til anvendelse i sundhedsvæsenet.

	16
	Leverandøren skal ved kontraktens indgåelse have etableret egnede lokalefaciliteter inden for de geografiske grænser af delaftalen, jf. Kontraktbilag 2 Tilbudsblanket. 
Det påhviler leverandøren selv at tilvejebringe og afholde udgiften til egnede lokaler til gennemførelsen af behandlingerne. Regionen henstiller til, at leverandøren sikrer handicapvenlige faciliteter. 
Lokalerne skal være beliggende inden for den kommune, som delkontrakten vedrører.
Leverandøren skal desuden selv tilvejebringe og afholde udgiften til udstyr såsom fx computer og nødvendige IT-programmer, (med undtagelse af bookingsystemet), egnede møbler osv. 
Lokaler mv skal være egnede til at kunne sikre diskretion og ro under levering af ydelserne.
Der skal være adgang til toilet for borgeren.
Leverandøren kan vælge også at tilbyde videokonsultationer, jf. Kontraktbilag 2 Tilbudsblanket



	Faciliteter

	17
	Efter skriftlig aftale med Regionen kan der ske flytning af stedet for levering af ydelserne inden for samme kommune. 

	Behandlingsforløb

	18
	Såfremt psykologen efter påbegyndelse af et forløb vurderer, at der af Regionen ikke er visiteret til rette tilbud, skal psykologen kontakte Regionen herom. 

	19
	Leverandøren skal på baggrund af en saglig og faglig vurdering sikre, at borgeren får et forløb med det antal konsultationer, der sikrer borgeren den rette behandling. Forløbet må dog ikke udgøre mere end 8 konsultationer.


	20
	Inden for 3 hverdage efter endt behandling skal Leverandøren fremsende udskrivningsbrev (epikrise) til henvisende enhed og borgerens praktiserende læge elektronisk.

	21
	Den enkelte konsultation kan tidsmæssigt være placeret på en hverdag mellem kl. 8.00 og 20.00. 

	22
	Såfremt borgeren aflyser den første konsultationstid, skal der tilbydes en ny tid indenfor maksimalt fire uger. Hvis dette ikke kan imødekommes, skal borgeren tilbagehenvises til regionen. 

	23
	Hvis leverandøren ikke i det konkrete tilfælde kan udstille det aftalte antal tider, skal leverandøren meddele dette til Regionen.

	24
	Leverandøren skal på Regionens opfordring skriftligt kunne redegøre for leverandørens aktuelle leveringstid.

	25
	Leverandøren skal overholde de af Regionen fastsatte kvalitetsstandarder, samt opfylde de af Regionens fastsatte krav om registrering i kvalitetsdatabase på samme måde som Regionens behandlingsenhed.

	26
	De første tre konsultationer skal leveres med fysisk fremmøde i Leverandørens lokaler. De eventuelt efterfølgende op til fem konsultationer kan efter aftale med borgeren leveres enten som fysisk fremmøde i Leverandørens lokaler eller som online videokonsultation. Leverandøren er selv ansvarlig for at fremsende videolink og øvrige relevante oplysninger til den enkelte borger.

